DA
17.7.2023
Den Europæiske Unions Tidende
C 252/9
Domstolens dom (Syvende Afdeling) af 25.
maj 2023 — TLL The Longevity Labs GmbH mod Optimize Health Solutions mi GmbH og BM (anmodning om præjudiciel afgørelse fra Landesgericht für Zivilrechtssachen Graz — Østrig) (Sag C-141/22 (1), TLL The Longevity Labs) (Præjudiciel forelæggelse – fødevaresikkerhed – nye fødevarer – forordning (EU) 2015/2283 – boghvedekimmel med højt spermidinindhold – spiring af boghvedefrø i en spermidinholdig næringsopløsning) (2023/C 252/08) Processprog: tysk Den forelæggende ret Landesgericht für Zivilrechtssachen Graz
Parter i hovedsagen Sagsøger: TLL The Longevity Labs GmbH Sagsøgte: Optimize Health Solutions mi GmbH og BM
Konklusion Artikel 3, stk.
2, litra a), nr. iv), i Europa-Parlamentets og Rådets forordning (EU) 2015/2283 af 25. november 2015 om nye fødevarer, om ændring af Europa-Parlamentets og Rådets forordning (EU) nr.
1169/2011 og om ophævelse af Europa-Parlamentets og Rådets forordning (EF) nr.
258/97 og Kommissionens forordning (EF) nr.
1852/2001 skal fortolkes således, at en fødevare, såsom boghvedekimmel med højt spermidinindhold, der ikke blev anvendt til konsum i nævneværdigt omfang i Den Europæiske Union før den 15. maj 1997, udgør en »ny fødevare« i denne bestemmelses forstand, eftersom den for det første er blevet frembragt fra en plante, og det for det andet ikke ses, at dens sikkerhed er bekræftet ved data om sammensætning og erfaring fra fortsat anvendelse i mindst 25 år i den sædvanlige kost for et betydeligt antal mennesker i mindst ét EU-land, og den for det tredje og under alle omstændigheder ikke er blevet frembragt ved en formeringsmetode i nævnte bestemmelses forstand.
(1)
EUT C 198 af 16.5.2022.
Domstolens dom (Syvende Afdeling) af 25.
maj 2023 — J.B., S.B. og F.B., repræsenteret ved J.B. og S.B. mod Bundesrepublik Deutschland (anmodning om præjudiciel afgørelse fra Verwaltungsgericht Minden — Tyskland) (Sag C-364/22 (1), Bundesrepublik Deutschland (Frivilling tilbagevenden) [Præjudiciel forelæggelse – asylpolitik – fælles procedurer for tildeling og fratagelse af international beskyttelse – direktiv 2013/32/EU – artikel 33, stk.
2, litra d) – procedure for behandling af en ansøgning – ansøgninger, der kan afvises – fornyet ansøgning – frivillig tilbagevenden og udsendelse] (2023/C 252/09) Processprog: tysk Den forelæggende ret Verwaltungsgericht Minden